TPIPL ร่วงหนัก 11% เสี่ยงหลุด 1 บาท! หลังแพ้คดีกระทรวงอุตฯ ศาลฯสั่งชดใช้ 5 พันลบ.
TPIPL ร่วงหนัก 11% เสี่ยงหลุด 1 บาท! หลังแพ้คดีกระทรวงอุตฯ ศาลฯสั่งชดใช้ 5 พันลบ.
TPIPL ร่วงหนัก 11% เสี่ยงหลุด 1 บาท! หลังแพ้คดีกระทรวงอุตฯ ศาลฯสั่งชดใช้ 5 พันลบ.
17 ธ.ค. 2562

ผู้สื่อข่าวรายงานว่า ราคาหุ้นบริษัท ทีพีไอ โพลีน จำกัด (มหาชน) หรือ TPIPL ล่าสุด ณ เวลา 10.27 น. อยู่ที่ระดับ 1.09 บาท ปรับตัวลดลง 0.13 บาท หรือ 10.66% ด้วยมูลค่าการซื้อขาย 16.18 ล้านบาท
โดยราคาหุ้น TPIPL ปรับตัวลดลงเนื่องจากวานนี้ (16 ธ.ค.) มีการเปิดเผยข้อมูลว่า เมื่อวันที่ 13 ธ.ค.62 ศาลแพ่งมีคำพิพากษาในคดีหมายเลขดำที่ สว.4/2559 และ สว.6/2559 (รวมคดี) และคดีหมายเลขดำที่ สว.1/2560 ตามที่กรมอุตสาหกรรมพื้นฐานและการเหมืองแร่ กระทรวงอุตสาหกรรม โดยพนักงานอัยการ เป็นโจทก์ยื่นฟ้องบริษัทตาม พ.ร.บ.แร่ และ พ.ร.บ.ส่งเสริมและรักษาคุณภาพสิ่งแวดล้อมแห่งชาติ ดังนี้
โดยในคดีหมายเลขดำที่ สว.4/2559 ศาลแพ่งได้มีคำพิพากษาให้บริษัทนำแร่หินอุตสาหกรรมชนิดหินปูนเพื่ออุตสาหกรรมปูนซีเมนต์จำนวน 31,522,374.26 เมตริกตันไปถมกลับคืนไปยังพื้นที่เดิม หรือให้บริษัทชำระเงินจำนวน 4,338,558,231.54 บาท พร้อมดอกเบี้ยในอัตรา 7.5% ต่อปี ของต้นเงินจำนวน 4,047,472,854.98 บาท นับถัดจากวันฟ้องเป็นต้นไปจนกว่าจะชำระเสร็จสิ้น
ในคดีหมายเลขดำที่ สว.6/2559 ศาลแพ่งได้มีคำพิพากษาให้บริษัทนำแร่หินอุตสาหกรรมชนิดหินปูนเพื่ออุตสาหกรรมปูนซีเมนต์จำนวน 2,447,906.76 เมตริกตันไปถมกลับคืนไปยังพื้นที่เดิม หรือให้บริษัทชำระเงินจำนวน 327,680,219.25 บาท พร้อมดอกเบี้ยในอัตรา 7.5% ต่อปี ของต้นเงินจำนวน 314,311,227.98 บาท นับถัดจากวันฟ้องเป็นต้นไปจนกว่าจะชำระเสร็จสิ้น
ในคดีหมายเลขดำที่ สว.1/2560 ศาลแพ่งได้มีคำพิพากษาให้บริษัทนำแร่หินอุตสาหกรรมชนิดหินดินดานเพื่ออุตสาหกรรมปูนซีเมนต์จำนวน 1,220,559.82 เมตริกตันไปถมกลับคืนไปยังพื้นที่เดิม หรือให้บริษัทชำระเงินจำนวน 344,882,135.15 บาท พร้อมดอกเบี้ยในอัตรา 7.5% ต่อปี ของต้นเงินจำนวน 326,499,751.86 บาท นับถัดจากวันฟ้องเป็นต้นไปจนกว่าจะชำระเสร็จสิ้น
ทั้งนี้ บริษัทจะใช้สิทธิอุทธรณ์ตามขั้นตอนของกฎหมายต่อไป และขอทุเลาการบังคับคดีจนกว่าคดีจะถึงที่สุด